wickkiey/tamil-wikipedia-chunked huggingface dataset:
# எஸ். தட்சிணாமூர்த்தி

**எஸ். தட்சிணாமூர்த்தி** (சுசர்லா தட்சிணாமூர்த்தி சாஸ்திரி, இளையவர், நவம்பர் 11, 1921 - பெப்ரவரி 9, 2012) ஓர் இந்திய இசைக் கலைஞர் ஆவார். திரைப்பட இசையமைப்பாளர், பின்னணிப் பாடகர், கருநாடக சங்கீத வித்துவான், வயலின் வாத்தியக் கலைஞர், இசைத்தட்டுத் தயாரிப்பாளர் எனப் பன்முகத் திறமை கொண்டவர். தமிழ், தெலுங்கு, இந்தி, சிங்களம் மொழித் திரைப்படங்களுடன் ஹாலிவூட் திரைப்படங்களுக்கும் இசையமைத்துள்ளார்.  
இவரது தாத்தாவான சுசர்லா தட்சிணாமூர்த்தி சாஸ்திரி சீனியர் கருநாடக மும்மூர்த்திகளுள் ஒருவரான தியாகப்பிரம்மம் தியாகராஜர் சுவாமிகளின் நேரடி சிஷ்ய பரம்பரையில் வந்தவராவார்.
# எஸ். தட்சிணாமூர்த்தி

## பணியாற்றிய தமிழ்த் திரைப்படங்கள்

| ஆண்டு | திரைப்படம் | இயக்குநர் | தயாரிப்பு
நிறுவனம் |  |
| --- | --- | --- | --- | --- |
| 1951 | சர்வாதிகாரி | டி. ஆர். சுந்தரம் | மாடர்ன் தியேட்டர்ஸ் |  |
| 1952 | வளையாபதி |  |  |  |
| 1952 | கல்யாணி | ஆச்சார்யா |  |  |
| 1953 | வேலைக்காரி மகள் | எல். வி. பிரசாத் | ராஜ்யம் பிக்சர்ஸ் |  |
| 1955 | மங்கையர் திலகம் | வைத்யா பிலிம்ஸ் |  |  |
| 1956 | அலிபாபாவும் நாற்பது திருடர்களும் | டி. ஆர். சுந்தரம் | மாடர்ன் தியேட்டர்ஸ் |  |
| 1957 | யார் பையன் | டி. ஆர். ரகுநாத் | விஜயா பிலிம்ஸ் |  |
| 1957 | பாக்யவதி | எல். வி. பிரசாத் | ரவி புரொடக்சன்ஸ் |  |
| 1958 | அதிசய திருடன் | பி. புல்லையா | ஸாகினி ஆர்ட் புரொடக்சன்ஸ் |  |
| 1959 | உலகம் சிரிக்கிறது | கே. இராமமூர்த்தி | பிரபு பிலிம்ஸ் |  |
| 1961 | பங்காளிகள் | ஜி. இராமகிருஷ்ணன் | ஐரிஸ் மூவீஸ் | } |
# வளைய ஆல்க்கீன்

**வளைய ஆல்க்கீன்** *(Cycloalkene)* என்பது அரோமாட்டிக் பண்பில்லாத, மூடப்பட்ட கார்பன் வளையங்களைக் கொண்டுள்ள ஆல்க்கீன் ஐதரோகார்பன்களாகும். இவை வளைய ஒலிபீன்கள், சைக்ளோ ஆல்க்கீன்கள் என்ற பெயர்களாலும் அழைக்கப்படுகின்றன. வளைய பியூட்டீன், வளைய பென்டீன் போன்ற சில வகை சைக்ளோ ஆல்க்கீன்கள் பலபடி சங்கிலிகளை உருவாக்கும் ஒற்றைப்படிகளாக பயன்படுத்தப்படுகின்றன. வடிவியல் கருத்துக்களின் அடிப்படையில் சிறிய வளைய ஆல்க்கீன்கள் பெரும்பாலும் ஒருபக்க மாற்றியன்களாகக் காணப்படுகின்றன. எனவே பெயருடன் ஒருபக்க என்ற முன்னொட்டு சேர்க்கப்படாமல் விடுபடுகிறது. எட்டு அணுக்களுக்கு மேற்பட்ட பெரிய வளைய ஆல்க்கீன்கள் இரட்டைப் பிணைப்புடன் ஒருபக்க-மறுபக்க மாற்றியன்களாக தோன்றுகின்றன.
# நிக்ரோசில்

**நிக்ரோசில்** *(Nicrosil)* என்பது 14.4% குரோமியம், 1.4% சிலிக்கன், 0.1% மக்னீசியம் உலோகங்கள் கலந்துள்ள ஒரு நிக்கல் கலப்புலோகம் ஆகும் .  
என் வகை வெப்பமின் இரட்டைகளில் நேர்மின்சுமை தாங்கியாக நிக்ரோசில் கலப்புலோகமும் எதிர்மின்சுமை தாங்கியாக மற்றொரு நிக்கல் கலப்புலோகமான நிசில் கலப்புலோகமும் பயன்படுத்தப்படுகிறது
# கார ஐதராக்சைடு

**கார ஐதராக்சைடுகள்** *(Alkali hydroxides)* என்பவை கார உலோக நேர்மின் அயனிகளும் ஐதராக்சைடு எதிர்மின் அயனிகளும் (OH−) சேர்ந்து உருவாகும் வகையான காரங்கள் ஆகும்.
- இலித்தியம் ஐதராக்சைடு (LiOH)
- சோடியம் ஐதராக்சைடு (NaOH)
- பொட்டாசியம் ஐதராக்சைடு (KOH)
- ருபீடியம் ஐதராக்சைடு (RbOH)
- சீசியம் ஐதராக்சைடு CsOH  
என்பவை கார ஐதராக்சைடுகளுக்கு எடுத்துக்காட்டுகளாகும்.  
சோடியம் ஐதராக்சைடு பொதுவாகக் கிடைக்கும் கார ஐதராக்சைடு ஆகும். சந்தையில் பல்வேறு வன்பொருள் கடைகளிலும், வடிகால் தூய்மையாக்கி போன்ற பொருளாக இக்காரம் விற்பனைக்கு கிடைக்கிறது. மரத்தால் செய்யப்பட்ட மேற்தளங்களை தூய்மையாக்க உதவும் கரைசல்களில் பயன்படுத்தப்படும் பொட்டாசியம் ஐதராக்சைடு மற்றொரு பொதுவான கார ஐதராக்சைடு ஆகும்  
கார ஐதராக்சைடுகள் அனைத்தும் காரமானவை என்பதால் அரிக்கும் தன்மை கொண்டைவையாகும்.
கார உலோகம் ஒன்றை நீர் உள்ள கிண்ணத்தில் இடுவதால் நிகழும் வினையை விளக்கும் வகுப்பறை செய்முறை சோதனையில் அறியமுடியும். தீவிரமாக நிகழும் இவ்வினையில் ஐதரசன் வாயுவும், ஒரு கார ஐதராக்சைடும் உருவாகின்றன. உதாரணமாக சோடியம் ஒரு கார உலோகமாக இச்சோதனையில் பயன்படுத்தப்பட்டால் கீழ்கண்ட வினை நிகழ்கிறது.  
சோடியம் + தண்ணிர் → சோடியம் ஐதராக்சைடு + ஐதரசன் வாயு.  
2 Na + 2 H2O → 2 NaOH + H2
# தைட்டானியத் தங்கம்

**தைட்டானியத் தங்கம்** *(Titanium gold)* என்பது (Ti-Au அல்லது Au-Ti) உலோகவியலில் தைட்டானியத்தையும் தங்கத்தையும் சேர்த்து உருவாக்கப்படும் ஒரு கலப்புலோகம் ஆகும். பல் மருத்துவம் , பீங்கான், அணிகலன் போன்ற தொழில்களில் இக்கலப்புலோகம் பயன்படுத்தப்படுகிறது. மற்ற கலப்புலோகங்களைப் போலவே தைட்டானியத் தங்கமும் அதிக வலிமை, இழுவலிமை, கடினத்தன்மை, காந்தவியல் பண்பு முதலான பண்புகளை இதன் பகுதிப் பொருட்களை விடவும் அதிகமாகப் பெற்றுள்ளது .
2016 சூலையில் மேற்கொள்ளப்பட்ட ஒர் ஆய்வில் இவ்வுலோகமிடைச் சேர்மம் தைட்டானியத் தங்கம் β-Ti3Au ஆனது பல்வேறு வகை எஃகுகளைக் காட்டிலும் நான்கு மடங்கு அதிக கடினத்தன்மையைக் கொண்டுள்ளதாக தெரிவிக்கப்பட்டது .
# தைட்டானியத் தங்கம்

## மக்கள் பயன்பாடு

2008 ஆம் ஆண்டு தயாரிக்கப்பட்ட அயர்ன் மேன் திரைப்படத்தில் படத்தின் கதாநாயகன் உடுத்தியிருந்த கவசம் தைட்டானியத் தங்கம் கலப்புலோகத்தால் உருவாக்கப்பட்ட கவசமாகும் . தங்கத் தைட்டானியம் கையுறை போல இருந்ததாக அயர்ன் மேனாக நடித்திருந்த நடிகர் இராபர்டு டௌனி சூனியர் தெரிவித்திருந்தார் .
# விக்கிப்பீடியா:Statistics/weekly/21-May-2017
# வினைவேகம்

**வினைவேகம்** அல்லது **வேதி வினைவேகம்** (Reaction rate) அல்லது **தாக்க வீதம்**(இலங்கை வழக்கு) என்பது ஒரு குறிப்பிட்ட வேதிவினை நிகழும் வேகத்தைக் குறிப்பதாகும். எந்தவொரு வினையிலும் வினைபடுபொருள் வினைவிளைபொருள் ஆகியவற்றின் செறிவு மாறிக்கொண்டே இருக்கும். வினைநிகழும் நேரம் செல்லச் செல்ல, வினைபடுபொருளின் செறிவு குறைந்துகொண்டே இருக்கும். வினைவிளைபொருளின் செறிவு அதிகரித்துக்கொண்டே இருக்கும். ஓரலகு நேரத்தில் அவ்வாறான செறிவுமாற்றத்தின் வேகம் வினைவேகம் என்று வழங்கப்படும்.  
இயற்பிய வேதியியலில் வேதி வினைவேகவியல் வினைகளின் வேகத்தைப் பற்றி மேலும் விவரிக்கும் இயலாகும். வேதிப் பொறியியல், சுற்றுச்சூழல் வேதியியல் போன்ற பிற துறைகளிலும் வினைவேகமும் வேதி வினைவேகவியலும் பயன்படுவன.
# வினைவேகம்

## வரையறை

கீழ்க்காணும்படி, பொதுவான ஒரு வேதிவினையைக் கருதினால்,  
:*a*&nbsp;A + *b*&nbsp;B → *p*&nbsp;P + *q*&nbsp;Q  
இதில், (A, B) என்பன வினைபடுபொருள்கள், (P, Q) என்பன வினைவிளைபொருள்கள்; (*a*, *b*, *p*, *q*) என்பன வினைபடுபொருள் மற்றும் வினைவிளைபொருள் ஆகியவற்றின் விகிதக்கெழுக்கள்.  
IUPAC வரைமுறையின்படி ஒரு மூடிய அமைப்பின் மாறாக் கனவளவு செயல்முறையில், வேதிவினையின் வினைவேகம், 'r' ஆனது:  
:<math>r = - \frac{1}{a} \frac{d[\mathrm{A}]}{dt} = - \frac{1}{b} \frac{d[\mathrm{B}]}{dt} = \frac{1}{p} \frac{d[\mathrm{P}]}{dt} = \frac{1}{q} \frac{d[\mathrm{Q}]}{dt}</math>  
இதில் [X] என்பது X என்னும் பொருளின் செறிவு ஆகும். வினைவேகத்திற்கு அலகானது, மோல்&nbsp;லிட்டர்<sup>−1</sup>&nbsp;வினாடி<sup>−1</sup>.
# வினைவேகம்

## வினைவேகத்தைப் பாதிக்கும் காரணிகள்

- வினைபடுபொருள், வினைவிளைபொருள் ஆகியவற்றின் தன்மை - இயற்கையிலேயே சில வேதிவினைகள் பிறவற்றைக்காட்டிலும் அதிகரித்த வினைவேகம் கொண்டவையாக இருக்கும். வினைபடுபொருளின் எண்ணிக்கை, இயற்பியல் நிலை (திண்மப் பொருள் வினைபடுபொருளாய் இருந்தால், அதன் வினைவேகம், வளிம நீர்மப் பொருள்கள் கொண்டவற்றைவிடக் குறைவாக இருக்கும். எடுத்துக்காட்டாக, இரும்பு துருப்பிடிக்கும் செயல்முறையின் வேதிவினை மிகவும் குறைவான வேகம் கொண்டது. ஒரு விறகு எரிதலின்போது ஏற்படும் வேதி வினைவேகம் கூடியதாக இருக்கும்.
- வினைபடுபொருள் செறிவு - செறிவு அதிகரிக்கும்போது வினைவேகமும் கூடியிருக்கும்.
- வினைநிகழ் வெப்பநிலை - பொதுவாக, வெப்பநிலை அதிகரிக்கும்போது மூலக்கூறுகளின் இயக்க ஆற்றல் அதிகமாகும் என்பதால், மோதல்கள் அதிகமாகி வினைவேகம் அதிகமாக இருக்கும். இது வெப்பம் உமிழ் செயல்முறைக்குப் பொருந்தும். வெப்பம் கொள் செயல்முறையில் வெப்பநிலை அதிகரிக்கும்போது வினைவேகம் குறையும்.
- வினைநிகழ் அழுத்தம் - வினைபடுபொருள் வளிமமாயிருப்பின் அழுத்தம் அதிகரிக்க அதிகரிக்க வினைவேகம் கூடும்.
- வினையூக்கி - வினை நிகழும் முன்னும், நிகழ்ந்த பின்னும், வினையூக்கியின் செறிவு மாறாமல் இருக்கும். ஆனால், வினையூக்கியானது வினையின் வேகத்தை அதிகரிக்கும்.
- வினைபடுபொருள் பரப்பு - வினைபடுபொருளின் பரப்பு வினையின் நிகழ்வில் பெரும்பங்கு வகிக்கிறது. பரப்பு அதிகரிக்கும்போது (மூலக்கூற்றுத் துகளின் உருவளவு குறையும்போது பரப்பு அதிகரிக்கிறது) அதிக அளவில் துகள்கள் வினையில் கலந்து கொள்வதால், வினைவேகம் அதிகரிக்கும்.
- கதிர்வீச்சு - கதிர்வீச்சு என்பது ஒரு வகையான ஆற்றலே. இவ்வாற்றலைச் செலுத்தும்போது, வினைபடுபொருள்களின் ஆற்றல் அதிகரிப்பதால், வினைவேகம் அதிகமாகிறது.
# அலுமினைடு

**அலுமினைடு** *(Aluminide*) என்பது அலுமினியம் மிகை நேர்மின்னேற்ற தனிமங்களுடன் இணைந்து உருவாகும் சேர்மங்களைக் குறிக்கிறது. நேர்மின்னேற்ற தனிமங்கள் என்பவை குறைவான அயனியாக்க ஆற்றல் கொண்ட, வேதிவினைகளின் போது எலக்ட்ரான்களை இழந்து நேர்மின் அயனியாக மாறும் தன்மை பெற்ற தனிமங்களாகும். தனிமவரிசை அட்டவணையில் அலோகங்களுக்கு அருகில் அலுமினியம் இருப்பதால் வேறுபட்ட உலோகங்களுடன் அலுமினியத்தால் பிணைப்பு கொள்ள இயல்கிறது.  
அலுமினைடு சேர்மம் அயனிச் சேர்மத்திற்கும் கலப்புலோகத்திற்கும் இடைப்பட்ட பண்புகளுடன் காணப்படுகிறது.
# அலுமினைடு

## உதாரணம்

- மக்னீசியம் அலுமினைடு, MgAl
# 4-வினைல்தொலுயீன்

**4-வினைல்தொலுயீன்** *(4-Vinyltoluene)* என்பது CH<sub>3</sub>C<sub>6</sub>H<sub>4</sub>CH=CH<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். சிடைரீன் வழிப்பொருளான இச்சேர்மம் குறிப்பிட்ட சில பாலிசிடைரீன்கள் தயாரிப்பில் ஓர் இணை ஒற்றைப்படியாகப் பயன்படுத்தப்படுகிறது. 4-எத்தில்தொலுயீனை, ஐதரசன் நீக்கம் செய்து 4-வினைல்தொலுயீன் தயாரிக்கப்படுகிறது.
# 7039 அலுமினியக் கலப்புலோகம்

**7039 அலுமினியக் கலப்புலோகம்** *(AA 7039)* என்பது அலுமினியத்தின் ஓரு கலப்பு லோகம் ஆகும். இக்கலப்பு லோகத்தில் பிரதானமாக உலோகக் கலவையாக்கும் தனிமமாக துத்தநாகம் (3.5–4.5%) சேர்ந்துள்ளது. மேலும், 0.30% சிலிக்கன், 0.40% இரும்பு, 0.10% தாமிரம், 0.10–0.40% மாங்கனீசு, 2.3–3.3% மக்னீசியம், 0.15–0.25% குரோமியம், 0.10% தைட்டானியம், 0.15% நுண்ணளவுத் தனிமங்கள் போன்றவை கலந்துள்ளன. 7039 அலுமினியக் கலப்புலோகத்தின் அடர்த்தி 2740 கிலோகிராம்|கி.கி/மீட்டர்|மீ3.ஆகும்.  
அமெரிக்காவில் இக்கலப்புலோகம் முதன் முதலில் 1962 ஆம் ஆண்டு பதிவு செய்யப்பட்டது.
# கூகுள் ஐ/ஓ (மேம்பாட்டாளர் மாநாடு)

**கூகுள் மேம்பாட்டாளர் மாநாடு** (Google I/O) என்பது கூகுள் நிறுவனத்தால் சான் பிரான்சிஸ்கோ, கலிபோர்னியா யாவில் நடைபெற்ற வருடாந்திர மாநாடு ஆகும். இந்த மாநாட்டில் இணைய மேம்பாடு, கூகுள் குரோம், ஆண்ட்ராய்டு இயங்குதளம், கூகுள் தேடல், செல்லிடத் தொலைபேசி போன்றவற்றின் மேம்பாடு பற்றி விவாதிக்கப்பட்டது. இதன் முதல் மாநாடு 2008 ஆம் ஆண்டு நடைபெற்றது.
# கூகுள் ஐ/ஓ (மேம்பாட்டாளர் மாநாடு)

## 2017 மாநாடு

| ஆண்டு | நாள் | இடம் | அறிவிப்புகள் | வன்பொருட்கள் | தகவல்கள் |
| --- | --- | --- | --- | --- | --- |
| 2017 | மே 17–19 | ஆண்ட்ராய்டு ஒ
*மூன்றாவது திட்டம் | கூகிள் இல்லம் (Google Home) | இரண்டாவது முறையாக ஷோரைன் ஆம்பிதியேட்டரில் கூகிள் I / O நடைபெற்றது.
ஆண்ட்ராய்டு ஓ இயங்குதளத்தின் மூலம் அப்ளிகேஷன்களை எளிதாக மேம்படுத்த இயலும்.  
கூகிள் உதவியாளர் (Google Assistant) ஐஓஎஸ் இயங்குதளத்திலும் கிடைக்கும். ஆப்பிளின் சிரி-க்கு போட்டியாக கூகுள் உருவாக்கிய பெர்சனல் அசிஸ்டன்ட்டான இதை தற்போது ஐபோன்களிலும் பயன்படுத்தலாம் என்று கூகுள் தெரிவித்ததுஐபோன் பயனாளர்களிடையே மிகுந்த ஆச்சரியத்தை ஏற்படுத்தியுள்ளது. ஏற்கெனவே இயல்பான மொழி உரையாடல் மூலம் தகவல்களைப் பெறவும் பணப்பரிமாற்றம் மற்றும் பொருள்களை இணையத்தில் வாங்கும் வகையில் உருவாக்கப்பட்டிருந்த இந்த விர்ச்சுவல் அசிஸ்டன்ட், தற்போது கூகுள் ஹோம், கிரோம்காஸ்ட் உள்ளிட்ட பலவற்றிலும் பயன்படுத்தும் வகையில் மேம்படுத்தப்பட்டுள்ளது.  
நம் அனைவரையும் வேறு உலகத்திற்கு அழைத்து செல்லும் விர்ச்சுவல் ரியாலிட்டி மற்றும் ஆக்மெண்ட்டட் ரியாலிட்டி ஆகியவற்றை மேம்படுத்துவதில் அடுத்த முயற்சிசெய்துள்ளது கூகுள். எவ்வித மொபைலும், கேபிளும் இல்லாத அனைத்து சென்சாரும் உள்ளே பொருத்தப்பட்ட “கூகுள் ஸ்டாண்ட்அலோன்” என்னும் புதிய விர்ச்சுவல் ரியாலிட்டி தயாரிப்பை ஹச்டிசி மற்றும் லெனோவா உடன் இணைந்து தயாரிக்கவுள்ளதாக கூகுள் தெரிவித்துள்ளது. கூகுள் கிட்டத்தட்ட தான் அளிக்கும் அனைத்து சேவைகளிலும் செயற்கை நுண்ணறிவுத் திறனை பயன்படுத்தி, மிகச் சரியான பதிலை வேகமாக, தெளிவாக அளிக்கும் என்று கூறியுள்ளது. குறிப்பாக வேலை தேடுபவர்களுக்குப் பயனளிக்கும் கூகிள் வேலை “Google for Job” சேவை, Kotlin என்ற கணினி மொழியில் செயலிகளை உருவாக்கும் வசதி, புற்றுநோய் மற்றும் மரபு ரீதியான நோய்களைக் கண்டறியும் புதிய தொழில்நுட்பங்கள், ஆக்மெண்ட்டட் ரியாலிட்டியைப் பயன்படுத்தி பள்ளிகளில் பாடம் கற்பித்தல் போன்ற பல புதிய தகவல்களையும் கூகுள் வெளியிட்டுள்ளது என்பது குறிப்பிடத்தக்கது.. | } |
# அத்தி (பேரினம்)

***அத்தி*** (*ficus*, ) என்பது மோரேசி குடும்பத்தில் உள்ள கெட்டியான மரங்கள், புதர்கள், கொடிகள், மேலொட்டிகளைக் கொண்ட ஏறத்தாழ 850 இனங்களின் ஒரு பேரினம் ஆகும். இக்குடும்பத்தில் காணப்படும் அனைத்து தாவரங்களும் இணைந்து **அத்தி மரங்கள்** அல்லது **அத்தி** என அழைக்கப்படுகின்றன. இவை பெருமளவாக வெப்பவலயப் பகுதிகளிலும், சிறிய அளவில் மிதவெப்பமான பகுதியிலும் வளர்கிறது.  
இக் குடும்பத்தில் பொதுவாக காணப்படும் அத்தி (*common fig*), அல்லது *பைகஸ் காரிக்கா* (*F.Carica*) தென்மேற்கு ஆசியா மற்றும் நடுநிலக் கடல் பகுதிகளில் (ஆப்கானித்தான் முதல் போர்த்துகல் வரை) பெருமளவு சாகுபடி செய்யப்படுகிறது. பழங்காலத்தில் இதில் காணப்படும் பழம் **அத்தி** (*figs*) என அழைக்கப்பட்டது. இவற்றில் காணப்படும் பழங்கள் உள்ளுர் பொருளாதாரத்திற்கும் மற்றும் உணவுப் பொருளிலும் முக்கியத்துவம் பெறுகின்றன. இவற்றின் கனிகள் காட்டு உயிரினங்களுக்கு முக்கிய உணவாகப் பயன்படுகின்றன.
# அத்தி (பேரினம்)

## விளக்கம்

அத்தி வெப்ப மண்டல வளர் போினம் ஆகும். இது மரமாகவும், சிறு செடியாகவும், கொடியாகவும் வளரும் இயல்புகள் கொண்டுள்ளது. இது பசுமையாகவும், சில நேரங்களில் இலையுதிர் சிற்றினமாகவும், சில பகுதியில் தனித்த தாவரமாகவும் வளர்கிறது.
# அத்தி (பேரினம்)

## மஞ்சரி

இவற்றில் காணப்படும் பூந்துணர் (மலர்க்கொத்து ) சிறப்பு வாய்ந்ததாக காணப்படுகிறது. இத்தாவரத்தை எளிதில் மற்ற தாவரத்தை விட கண்டறிவது கடினம். சில பண்புகளில் எளிதில் கண்டறிந்து விடலாம். இவற்றில் காணப்படும் கனிகள், மஞ்சாி கொத்தாக காணப்படும். இவற்றின் உள்பகுதியில் சிறிய மலர் காணப்படுகிறது. இவற்றிற்குச் சின்கோனியம் என்றழைக்கப்படும் கனி வகை. இக்கனிவகையில் மகரந்த சேர்க்கை நடைபெற உதவி செய்யும். புச்சிகள் உள்ளுக்குள்ளேயே முட்டை இடுகிறது. இது உயிாியலாளர்களுக்கு மிகப்பொிய கவனத்தைம் (ஆச்சாியத்தையும்) ஏற்படுத்துகிறது.  
அத்தி தாவரம் எந்த நூற்றாண்டைச் சார்ந்தது என்பதற்கு தொல்லுயிர் படிவம் ஏதும் கிடைக்கப் பெறவில்லை. தற்காலத்தில் இப்போினம் 60 மில்லியன் ஆண்டுகளுக்கு பழமையானது. சுற்றுச் சூழலில் மிக முக்கியத்துவம் வாய்ந்த இத்தாவரம் மழைக்காடுகளுக்கு மிக முக்கியம் வாய்ந்தது. இதன் கனிகள் பறவைகள், குரங்கு, மரங்கொத்தி, மைனா போன்ற விலங்குகளுக்கு உணவாக பயன்படுகின்றன.  
இவற்றின் கட்டை எளிய மற்றும் பால் போன்ற திரவம் வடியும் தன்மை கொண்டவை. இவை எகிப்து நாடுகளில் மிகவும் பரவலாகப் பயன்பட்டது. இந்தியாவில் பைகஸ் பெங்காலியன்ஸ் தாவரம் மூலிகையாகப் பயன்படுகிறது.
# அத்தி (பேரினம்)

## கனிகள்

இது கனிகள் மூலம் பரவுகிறது. இதில் காணப்படும் கனிகள் உணவாகவும் மருத்துவத்தில் பல்வேறு நோய்களுக்கு மருந்தாகவும் பயன்படுகின்றன. இதில் பிளவனாய்டு, சர்க்கரை, வைட்டமின் யு மற்றும் ஊ மற்றும் நொதிகள் காணப்படுகின்றன. இதில் உருவாகும் லேட்டக்ஸ் (பால்மம்) கண் எாிச்சலையும் ஒவ்வாமையையும் தருகிறது. இதில் ஏறக்குறைய பத்து வகையான வைட்டமின்கள் காணப்படுகின்றன. அனைத்து வகையான அத்தி தாவரங்களும் அமொிக்காவைப் பிறப்பிடமாக கொண்டுள்ளன.
# ஓலே உரோமர்

**ஓலே கிறித்தென்சென் உரோமர்** *(Ole Christensen Rømer)* (; 25 செப்டம்பர் 1644 – 19 செப்டம்பர் 1710) ஒரு டேனீசிய வானியலாளர் ஆவார். இவர் 1676 இல் ஒளியின் வேகத்தை முதலில் அளந்து மதிப்பிட்டார்.  
இவர் புத்தியல்கால வெப்பமானியைக் கண்டறிந்தார். இது நீரின் இரு நிலையான வெப்பநிலைகளான உறைநிலைக்கும் கொதிநிலைக்கும் இடையிலான வெப்பநிலைகளை அளந்தது.
# ஓலே உரோமர்

## வாழ்க்கை

'', அல்லது வட்டக் கோபுரம், கோப்பனேகன். இதன் உச்சியில் பல்கலைக்கழக வான்காணகம் 17 ஆம் நூற்றாண்டில் இருந்து 19 ஆம் நூற்றாண்டு வரை இருந்தது. பின்னர்தான் அது புதிய இடத்துக்கு மாற்றப்பட்டது. நடப்பில் உள்ள வான்காணகம் 20 ஆம் நூற்றாண்டில் பயில்நிலை வானியலாளர்களுக்காக்க் கட்டப்பட்டது.]]
இவர் 1644 செப்டம்பர் 25 இல் ஆர்த்தசுவில் பிறந்தார். இவரது தந்தையார் கிரித்தென் பெடெர்சென் (இறப்பு: 1663) ஆவார். இவரது தாயார் அன்னா ஒலுப்சுதத்தே சுட்டார்ம் (-1690) ஆவார். இவர் செல்வ வளமான குடும்பத்தில் பிறந்தவர் ஆவார். 1642 ஆம் ஆண்டுக்குப் பிறகு, இவர் தன்பெயரை உரோமர் எனப் பயன்படுத்தலானார். இதன் பொருள் இவர் டேனீசியத் தீவின் உரோமோவில் இருந்து வந்தவர் என்பதாகும். கிறிசுதென் பெடெர்சென் எனும் பெயரில் பலர் இருந்ததால் அவர்களில் இருந்து வேறுபடுத்தவே இப்பெயர் மாற்றத்தைப் பயன்படுத்த நேர்ந்துள்ளது. ஆர்த்தசுவில் இருந்த பழைய கதீட்ரல் பள்லியில் கல்வி முடித்த ஆண்டான 1662 ஆம் ஆண்டுக்கு முன் இவரைப் பற்ரிய பதிவேதும் கிடைக்கவில்லை இவர் கோப்பனேகனுக்குச் சென்று அங்கு கோப்பனேகன் பல்கலைக்கழகத்தில் பட்டம் பெற்றார். இவரது பல்கலைக்கழக வழிகாட்டி இராசுமசு பர்த்தோலின் ஆவார். பர்த்தோலின் வீட்டில் இவர், 1668 இல் உடன்தங்கியிருந்தபோது, அவர் ஐசுலாந்து படிகம் என்ற கால்சைட்டின் ஒளிக்கதிரின் இரட்டை ஒளிவிலகல் பற்ரிய ஆய்வை வெளியிட்டுள்ளார். அப்போது பர்த்தோலின் டைக்கோ பிராகுயி அவர்களின் நோக்கீடுகளை வெளியிடும் பணியில் ஈடுபட்டிருந்த்தால், உரோமர் அவற்றில் இருந்து கணிதவியலும் வானியலும் கற்க அனைத்து வாய்ப்புகளையும் பெற்றிருந்தார்.  
பிரெஞ்சு அரசு உரோமரைப் பணியில் அமர்த்தியது. பதினான்காம் உலூயிசு இவரைத் தவுபினுக்குப் பயிற்றுநராக அமர்த்தினார். அப்போது இவர் வார்சேல்சின் அரிய ஊற்றுகளை வடிவமைத்து அதன் கட்டுமானத்திலும் ஈடுபட்டார்.
# ஓலே உரோமர்

## தகைமைகள்

இவர் டென்மார்க்கில் காலந்தோறும் பல தகைமைகளால் பாராட்டப்பட்டுள்ளார். இவரது உருவம் நாணயத்தாள்களில் வெளியிடப்பட்டது. ஓலே உரோமர் மலை இவரது நினைவாகப் பெயரிடப்பட்டது . ஆர்த்தசு, கோப்பனேகன் தெருக்களுக்கும் இவரது பெயர் சூட்டப்பட்டுள்ளன (*Ole Rømers Gade* and **' ). ஆர்த்தசு பல்கலைக்கழகத்தின் வான்காணகமும் இவரது நினைவாகப் பெயரிடப்பட்டுள்ளது The Ole Rømer Observatory (**'). தேர்ந்தெடுத்த விண்மீன்களின் அகவையும் வெப்பநிலையும் இயற்பியல், வேதியியல் பண்புகளையும் மதிப்பிட ஏவப்பட்ட டேனீசியச் செயற்கைக்கோள் ஒன்றும் இவரது பெயரிடப்பட்டுள்ளது . இந்த செயற்கைக்கோள் திட்டம் 2002 இல் நிறுத்தப்பட்டது. பின்னரும் அது மேற்கொள்ளப்படவில்லை.  
நிலாவின் உரோமர் குழிப்பள்ளம் இவரது நினைவாகப் பெயர் இடப்பட்டுள்ளது.
# ஓலே உரோமர்

## பொது மேற்கோள்கள்

-
-
# சைரந்திரி

**சைரந்திரி**, பாண்டவர்களுடனான சூதாட்டத்தில் வென்ற கௌரவர்கள் விதித்த படி, திரௌபதியுடன் 12 ஆண்டு வனவாசம் முடித்த திரௌபதி உள்ளிட்ட பாண்டவர்கள், ஓராண்டு தலைமறைவு வாழ்க்கை வாழ, மத்சய நாட்டின் மன்னர் விராட அரண்மனையில் மாறுவேடத்தில் பணியில் சேர்கின்றனர்.  
திரௌபதி, மன்னர் விராடனின் பட்டத்து இராணியான சுதோஷ்ணைக்கு சிகை அலங்காரம் செய்யும் பணிப்பெண்னாக சைரந்திரி எனும் பெயரில் விராட அரண்மனைப் பணியில் சேர்கிறார்.
# சைரந்திரி

## பாண்டவர்களின் மாறுவேடப் பெயர்கள்

தருமர் அந்தணர் வேடத்தில் கங்கன் எனும் பெயரில் விராட மன்னரின் அரசவை உறுப்பினராகவும் மற்றும் விராடனுடன் சொக்கட்டான் மற்றும் சதுரங்கம் ஆடும் பணியிலும் சேர்ந்தார். அருச்சுனன் விராட இளவரசி உத்தரைக்கு நாட்டியம் கற்றுத் தர பிருகன்னளை எனும் பெயரிலும், வீமன் அரண்மனை சமையல்காரராக வல்லபன் எனும் பெயரிலும், சகாதேவன் விராட நாட்டின் ஆநிரைகளை காக்கும் பணியில் தந்திரிபாலன் எனும் பெயரிலும், நகுலன் குதிரைகளை பராமரிக்கும் கிரந்திகன் எனும் பெயரிலும், விராட நாட்டு அரண்மனைப் பணிகளில் சேர்ந்தனர்.
# சைரந்திரி

## சைரந்திரி மீது காமம் கொண்ட கீசகன்

அடையத் துடிக்கும் கீசகன்]]  
விராட இராணி சுதோஷ்ணையின் அண்ணனும், விராடனின் தலைமைப் படைத் தலைவருமான கீசகன், அரண்மனையின் அந்தப்புரத்திற்கு சென்ற போது, தனது தங்கை சுதோஷ்ணையின் பணிப்பெண்ணாக இருந்த சைரந்திரியைக் கண்டு, காமம் மிகுதியால் சைரந்திரியை அடைய ஆவல் கொண்டான்.  
சைரந்திரி மீதான தனது காமத்தை, கீசகன் இராணி சுதோஷ்ணையிடம் தெரிவிக்க, சுதோஷ்ணை சைரந்திரியை மது கோப்பையுடன் கீசகனின் மாளிகைக்கு செல்ல ஆணையிட்டாள். கீசகன் மாளிகைக்குச் சென்ற சைரந்திரியை, கீசகன் காம வெறியுடன் சைரந்திரியின் கையைப் பிடித்து வன்கொடுமை செய்ய முற்பட்ட போது, சைரந்திரி கீசகனின் கைப்பிடியிலிருந்து தன்னை விடுத்துத் கொண்டு, விராடனின் அரசவைக்கு ஒடிச் சென்று, கீசகனால் தனக்கு ஏற்பட்ட கொடுமையை எடுத்துரைத்து நீதி கேட்டாள்.  
அரசவையில், விராடன் மற்றும் கங்கன் முன்னிலையில் சைரந்திரியை மானபங்கப்படுத்தும் கீசகன்]]  
அரசவையில் கூடியிருந்த மன்னர் விராடன், சுதோஷ்ணை முதலானவர்கள், கீசகனுக்குப் பயந்து சைரந்திரியின் நிலையைக் கண்டு அமைதி காத்தனர். மேலும் அரசவையில் மாறுவேடத்தில் இருந்த கங்கன், பிருகன்னளை மற்றும் வல்லபனும் தாங்கள் வேடதாரிகள் என்பதை மறைக்கும் பொருட்டு சைரந்திரி விடயத்தில் தலையிடாமல் அமைதி காத்தனர்.  
கீசகனை கண்டு விராட மன்னரே பயந்த நிலையில், அரண்மனைச் சமையல் அறையில் வல்லபன் பெயரில் மாறுவேடத்தில் இருந்த வீமனை அணுகிய சைரந்திரி, கீசகனால் தனது கற்புக்கு ஏற்படப் போகும் ஆபத்திலிருந்து காக்க, கீசகனைக் கொல்லும் படி கூறினாள்.
# சைரந்திரி

## கீசகன் அழிவு

கீசகன் கடுமையாக ஆணையிட்டதின் பேரில், சைரந்திரி கீசகனின் காமப் பசியைப் போக்க, கீசகனின் அரண்மனைக்கு நடு இரவில் வருவதாக வாக்களித்தாள்.  
சைரந்திரியும், வல்லாளனும் வகுத்த திட்டப்படி, நடு இரவில் கீசகனின் அரண்மனைக்கு சென்று, அங்கிருந்த கட்டிலில் பெண் வேடத்தில் வல்லபன் படுத்துக் கொண்டான்.  
காமபசியுடன் சைரந்திரியை அனுபவிக்கும் வெறியுடன் வந்த கீசகன், கட்டிலில் பெண் வேடத்தில் படுத்திருந்த வல்லபனைத் தொட்டான். உடனே வல்லபவன் வெகுண்டெழுந்து, கீசகனின் கை, கால்களை முறித்துக் கொன்றான்.
# சைரந்திரி

## சைரந்திரியின் கந்தர்வ கணவர்கள்

யாராலும் வெல்ல முடியாத கீசகனை, சைரந்திரியைக் காக்கும் ஐந்து கந்தர்வக் கணவர்கள் தான் கொன்றதாக விராட நாட்டில் வதந்தி பரவியது. கீசகன் இறந்தான் என்ற செய்தி கேட்டு வந்த கீசகனின் தம்பியர்கள், கீசகன் அடைய விரும்பிய சைரந்திரியையும், கீசகனின் சடலத்துடன் வைத்து தீ மூட்ட முடிவு செய்தனர்.  
இச்செய்தி அறிந்த வல்லபன், கீசகன் சவ உடலுடன் இழுத்துச் செல்லப்பட்ட சைரந்திரியை, சுடுகாட்டிற்கு எடுத்துச் செல்லும் வழியில் மறித்து, கீசகனின் தம்பியர்களை கொன்று, சைரந்திரியை மீட்டு விராட அரண்மனைக்கு அனுப்பி வைத்தார்.
# சைரந்திரி

## இதனையும் காண்க

- விராட பருவம்
- விராட பருவம் (திரைப்படம்)
# கூகுள் உதவியாளர்

**கூகுள் உதவியாளர்** என்பது கூகுள் நிறுவனத்தால் வெயிடப்பட்ட ஒரு மென்பொருள் ஆகும். கூகுள் இதனை மே 2016 ஆம் ஆண்டில் அறிவித்தது.
# கூகுள் உதவியாளர்

## வரலாறு

இதனை கூகிள் மேம்பாட்டாளர் மாநாடு மே 18,2016 ஆம் ஆண்டில் வெளியிட்டார். கூகிள்ஹோம், *அல்லோ* எனும் செய்தி தொடர்பு மென்பொருட்களையும் அந்தச் சமயத்தில் கூகிள் தலைமை நிர்வாக அதிகாரி திரு.சுந்தர் பிச்சை அவர்கள் இந்த இரு-வழி கூகிள் உதவியாளரினை அறிமுகம் செய்தார்..பின்னர், கூகிள் டூடுலின் தலைவரான ரியான் ஜெர்ம்கிங், கூகிள் முன்னாள் அனிமேட்டர் எம்மா கோட்ஸை போன்றோர் அதனை மேம்படுத்தினர்.
தொடக்கத்தில் அல்லோ, கூகிள் ஹோம் போன்றவற்றிற்கு மட்டும் இதனை பயன்படுத்தும் வகையில் பிக்சல் செல்லிடத் தொலைபேசியில் மட்டும் அறிமுகம் செய்யப்பட்டது..பின் 2017 ஆம் ஆண்டில் ஆண்ட்ராய்டு இயங்குதளம் மார்ஷ்மல்லோ,நொளகட் போன்றவற்றில் செயல்படும் வகையில் மாற்றி அமைக்கப்பட்டது. ஆண்ட்ராய்டு வியர் 2.0 என கூறப்படும் கடிகார மென்பொருளில் இதனை பயன்படுத்தலாம்..இது ஆண்ட்ராய்டு தொலைக்காட்சி மற்றும் அண்ட்ராய்டு ஆட்டோ இன் எதிர்கால பதிப்புகளில் சேர்க்கப்படும்.
# கூகுள் உதவியாளர்

## தொடர்பு

கூகிள் அசிஸ்டண்ட் என்பது கூகிள் நவ் போன்று தகவல்களைப் பெற முடியும், வானிலை போன்ற விவரங்களியும் பெற இயலும். ஆனாலும் இதில் இரு-வழி மூலம் தகவல்களைப்பெற முடியும் என்பது சிறப்பு. அட்டை வடிவமைப்பில் தேடல் முடிவுகள் வழங்கப்படுவதால் எளிமையாக உபயோகப்படுத்த முடியும்.
கூகிள் உதவியாளர் ஒரு ஷாப்பிங் பட்டியலை பராமரிக்க முடியும். ஆனால் இந்த அம்சமானது ஏப்ரல் 2017 ஆம் ஆண்டில் கூகிள் எக்ஸ்பிரஸ் மற்றும் கூகிள் ஹோம் பயன்பாட்டிற்கு மாற்றப்பட்டது, இதன் விளைவாக கூகிள் பெருத்த நட்டம் அடந்தது எனவே இந்த அம்சத்தினை கூகிள் உதவியாளரிடம் தக்கவைத்தது.
# கூகுள் உதவியாளர்

## வசதிகள்

கூகிள் அசிஸ்டண்ட் உதவியுடன் ஒரு பயனர் கூகிள் தேடு பொறியில் தேடலாம். ஒரு இசைக்கோப்பை இசத்து 'இது எந்த பாடல்' என வினவ முடியும். அருகில் உள்ள சுற்றுலா தளங்கள், உணவகங்கள் ஆகிய அனைத்து தகவல்களையும் பெற முடியும். தேடல் தொடர்பான சிறு சிறு உரையாடல்களையும் நிகழ்த்தலாம். கூகிள் அசிஸ்டண்ட் எட்டு குரல்களில் தற்போது உள்ளது.
# கூகுள் உதவியாளர்

## வரவேற்பு

கணிப்பொறி உலகத்தின் மார்க் ஹச்மேன் அவர்கள் கூகிள் அசிஸ்டண்ட்ஸின் பலன்களை உலகிற்கு எடுத்துரைத்தார், மேலும் இது "கார்டனா மற்றும் சிரி போன்றவற்றிற்கு சிறந்த போட்டியாக அமையும் என கூறினார்.
# கூகுள் உதவியாளர்

## இவற்றையும் காண்க

- கூகுள் எர்த்
- கூகிள் தேடல்
- கூகிள் டாக்ஸ்
- கூகுள் பிளே
- கூகிள் டாக்
- கூகிள் குரோம்
# கங்கன், மகாபாரதம்

அரசவையில், விராடன் மற்றும் கங்கன் முன்னிலையில் சைரந்திரியை மானபங்கப்படுத்தும் கீசகன்]]  
**கங்கன்**, மகாபாரத இதிகாசத்தில் 12 ஆண்டுகள் வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர்.  
தருமர் அந்தணர் வடிவத்தில் கங்கன் எனும் பெயரில் விராட மன்னரின் அரசவை உறுப்பினராகவும் மற்றும் விராடனுடன் சொக்கட்டான் மற்றும் சதுரங்கம் ஆடும் பணியிலும் சேர்ந்தார்.
# கங்கன், மகாபாரதம்

## திரௌபதி & மற்ற பாண்டவர்களின் மாறுவேடப் பெயர்கள்

விராட அரண்மனையில் திரௌபதி சைரந்திரி வேடத்திலும், அருச்சுனன் பிருகன்னளை வேடத்திலும், வீமன் வல்லபன் வேடத்திலும், சகாதேவன் தந்திரிபாலன், வேடத்திலும், நகுலன் கிரந்திகன் வேடத்திலும் விராட அரண்மனைப் பணிகளில் சேர்ந்தனர்.
# கங்கன், மகாபாரதம்

## விராட அரண்மனையில் கங்கன்

பாண்டவர்களின் வனவாசத்தின் 13வது ஆண்டு நிறைவுறும் காலத்தில், பாண்டவர்கள் விராட நாட்டில் தலைமறைவாக இருப்பதை ஒற்றர்கள் மூலம் உணர்ந்த துரியோதனன், விராட நகரத்திலிருந்து பாண்டவர்களை குறிப்பாக அருச்சுனனை வெளிக் கொணர, கர்ணன், பீஷ்மர் மற்றும் துரோணர் தலைமையில் பெரும்படையுடன் விராட நாட்டின் எல்லையில் மேய்ந்து கொண்டிருந்த ஆநிரைகளை கவர்ந்தனர்.  
இச்செய்தி இடையர்கள் மூலம் விராட மன்னருக்குச் சென்ற போது, கௌரவரப் படைகளை எதிர்கொள்ள, தன் சிறு வயது மகன் உத்தரனை அனுப்ப முயற்சிக்கையில், உத்தரனின் தேரோட்டியாக பிருகன்னளையை நியமிக்க சைரந்திரி வேண்டுகோள் விடுத்த யோசனையை கங்கனும் ஆமோதித்தார்.  
போர்க் களத்தில் கௌரவர்களைக் கண்ட உத்தரன் நடுக்கம் கொண்டான். எனவே உத்தரன் தோரோட்ட, பிருகன்னளை, பீஷ்மர் முதலான கௌரவர்களை வென்று, விராட நகரத்திற்குத் திரும்பும் போது பிருகன்னளை தேரோட்டிக் கொண்டு வந்தார்.
# கங்கன், மகாபாரதம்

## கங்கனின் நெற்றிக் குருதி

போரில் தன் மகன் உத்தரன் வெற்றி பெற்றதாக கருதி, உத்தரனைப் புகழ்ந்தும், பிருகன்னளையைத் தாழ்த்தியும் பேசிய விராட மன்னரை நோக்கி கங்கன், உண்மையில் போரில் வென்றது பிருகன்னளை எனக் கூற, கடுஞ்சினத்துடன் விராட மன்னர் கங்கன் மீது சொக்கட்டான் காய்களை வீசி எறிந்தார். காய்கள் கங்கனின் நெற்றியில் பட்டு, குருதி நிலத்தில் விழும் வேளையில், சைரந்திரி தன் சீலைத் தலைப்பால் தருமரின் குருதி நிலத்தில் விழாது பிடித்துக் கொண்டாள்.  
இச்செயலைக் கண்டு வியந்த விராடன், ஏன் குருதியை நீ கீழே விழாவண்ணம் சேலைத் தலைப்பால் தாங்கினாய் எனக் கேட்டதற்கு, சைரந்திரி கங்கன் உண்மையில் பாண்டவர்களில் மூத்தவனான தருமர் எனும் உண்மையைக் கூறினாள். தருமரின் இரத்தம் விராட அரண்மனையில் சிந்தினால், அவரது உடன்பிறப்புகள் விராட நாட்டையே கொளுத்தி விடுவார்கள் என்பதால், குருதியைச் சேலைத் தலைப்பில் பிடித்துக் கொண்டேன் எனக் கூறினாள்.  
விராடன் தன் தவறை உணர்ந்து கங்கனிடம் (தருமரிடம்) மன்னிப்புக் கோரினார். பின் மாறுவேடத்தில் மற்ற பாண்டவர்களான வீமன் முதலானவர்கள் விராட அரண்மனையில் தங்கியிருப்பதை கங்கர் மூலம் விராடன் அறிந்து கொண்டு, அனைவருக்கும் உரிய சிறப்புகள் செய்தான்.
# கங்கன், மகாபாரதம்

## இதனையும் காண்க

- விராட பருவம்
# கிரந்திகன்

**கிரந்திகன்**, மகாபாரத இதிகாசத்தில் 12 ஆண்டுகள் வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர். நகுலன் மாறுவேடத்தில் *கிரந்திகன்* எனும் பெயரில் விராட நாட்டு குதிரைகளை பராமரித்தல் மற்றும் பயிற்சி அளிக்கும் பணியில் சேர்ந்தார்.
# கிரந்திகன்

## திரௌபதி & மற்ற பாண்டவர்களின் மாறுவேடப் பெயர்கள்

விராட அரண்மனையில் தருமர் அந்தணர் வடிவத்தில் கங்கன் எனும் பெயரிலும், திரௌபதி விராட நாட்டின் பட்டத்து இராணி சுதோஷ்ணையின் கூந்தல் அலங்காரம் செய்ய சைரந்திரி எனும் பெயரிலும், அருச்சுனன் விராட இளவரசி உத்தரைக்கு நாட்டியம் கற்றுத் தர பிருகன்னளை எனும் பெயரிலும், வீமன் அரண்மனை சமையல்காராக வல்லபன் எனும் பெயரிலும், சகாதேவன் விராட நாட்டின் ஆநிரைகளை காக்கும் பணியில் தந்திரிபாலன் எனும் பெயரிலும் சேர்ந்தனர்..
# கிரந்திகன்

## இதனையும் காண்க

- விராட பருவம்
# வல்லபன்

**வல்லபன்**, மகாபாரத இதிகாசத்தில் 12 ஆண்டுகள் வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர். வீமன் விராட அரண்மனை சமையல் பணியாளாரக **வல்லபன்** எனும் பெயரில் பணியில் சேர்ந்தார்.
# வல்லபன்

## திரௌபதி & மற்ற பாண்டவர்களின் மாறுவேடப் பெயர்கள்

தருமர் அந்தணர் வடிவத்தில் கங்கன் எனும் பெயரிலும், திரௌபதி விராட இராணி சுதோஷ்ணையின் கூந்தல் அலங்காரம் செய்ய சைரந்திரி எனும் பெயரிலும், அருச்சுனன் விராட இளவரசி உத்தரைக்கு நாட்டியம் கற்றுத் தர பிருகன்னளை எனும் பெயரிலும், நகுலன் அரண்மனைக் குதிரைகளுக்கு பயிற்சி தரும் பணியில் கிரந்திகன் எனும் பெயரிலும், சகாதேவன் விராட நாட்டின் ஆநிரைகளை பராமரிக்கும் தந்திரிபாலன் எனும் பெயரிலும் விராட அரண்மனையில் பணியில் சேர்ந்தனர்.
# வல்லபன்

## கீசக வதம்

விராட நாட்டு பட்டத்து இராணி சுதோஷ்ணையின் தம்பியும், விராட நாட்டின் தலைமைப் படைத் தலைவருமான கீசகன், விராட இராணி சுதோஷ்ணையின் பணிப்பெண்னான சைரந்திரியைக் கண்டு, அவளை அடைய ஆவல் கொண்டான். கீசகனின் காம வெறியை நிறைவேற்ற இராணி சுதோஷ்ணை, சைரந்திரியை இரவில் மதுக் கோப்பையுடன் கீசகனின் அரண்மனைக்குச் செல்லுமாறு பணித்தாள்.  
இச்செய்தியை சைரந்திரி மூலம் அறிந்த வல்லபவன், பெண் வேடமிட்டுக் கொண்டு கீசகனின் அரண்மனைக் கட்டிலில் படுத்துக் கொண்டான்.  
அரண்மனைக் கட்டிலில் படுத்திருப்பது சைரந்திரி என நினைத்து கீசகன் ஆவலுடன் கட்டிலில் படுத்திருந்த வல்லபனை கட்டித் தழுவும் போது, வல்லபன் கீசகனின் கை, கால்களை முறித்துக் கொன்றான்.
# வல்லபன்

## திரிகர்த்தர்களை விரட்டியடித்தல்

துரியோதனனின் தூண்டுதல் பேரில் விராட நாட்டின் மீது படையெடுத்து வந்த திரிகர்த்தர்களுடன் போரிட கங்கன் வல்லாளனை அனுப்பினார். வல்லாளனும் திரிகர்த்தர்களை தனது சமையலறைக் கரண்டிகளைக் கொண்டு அடித்து விரட்டி, விராட நாட்டை எதிரிகளிடமிருந்து காத்தார்.
# வல்லபன்

## இதனையும் காண்க

- விராட பருவம்
# தந்திரிபாலன்

**தந்திரிபாலன்**, மகாபாரத இதிகாசத்தில் 12 ஆண்டுகள் வன வாசத்தை முடித்த பாண்டவர்கள், ஓராண்டு தலைமறைவு வாழ்க்கை நடத்த திரௌபதியுடன் மத்சய நாட்டின் மன்னர் விராடனின் அரண்மனையில் மாறு வேடத்தில் பணியில் சேர்ந்தனர். அதில் சகாதேவன் **தந்திரிபாலன்** எனும் பெயரில் அரண்மனை ஆநிரைகளை மேற்பார்வையிட்டு காக்கும் பணியில் சேர்ந்தார்.
# தந்திரிபாலன்

## திரௌபதி & மற்ற பாண்டவர்களின் மாறுவேடப் பெயர்கள்

தருமர் அந்தணர் வடிவத்தில் கங்கன் எனும் பெயரில் விராட மன்னரின் அரசவை உறுப்பினராகவும் திரௌபதி விராட நாட்டின் பட்டத்து இராணி சுதோஷ்ணையின் கூந்தல் அலங்காரம் செய்ய சைரந்திரி எனும் பெயரிலும், அருச்சுனன் விராட இளவரசி உத்தரைக்கு நாட்டியம் கற்றுத் தர பிருகன்னளை எனும் பெயரிலும், வீமன் அரண்மனை சமையல்காரராக வல்லபன் எனும் பெயரிலும், நகுலன் அரண்மனைக் குதிரைகளுக்கு பயிற்சி தரும் பணியில் கிரந்திகன் எனும் பெயரிலும் விராட நாட்டு அரண்மனைப் பணிகளில் சேர்ந்தனர்.
# தந்திரிபாலன்

## இதனையும் காண்க

- விராட பருவம்
# நரசிம்ம ஜெயந்தி

**நரசிம்ம ஜெயந்தி** (Narasimha Jayanthi), திருமாலின் நான்காவதான நரசிம்மரின் அவதாரத் திருநாளாகும். 2017இல் நரசிம்ம ஜெயந்தி மே 9ஆம் நாள் கொண்டாடப்பட்டது.
# நரசிம்ம ஜெயந்தி

## நரசிம்ம ஜெயந்தி அல்லது அவதார நோக்கம்

நரசிம்ம ஜெயந்தி அல்லது நரச்சிம்ம அவதாரத்தின் முக்கிய நோக்கம், அரக்கர் குல மன்னர் இரணியகசிபின் அதர்மமான கொடுஞ்செயல்களை களைந்து பூலோகத்தில் தருமத்தை நிலைநாட்டவும், இரணியகசிபு தான் பெற்ற வரங்களின் படியும், மேலும் தனது தீவிர பக்தன் பிரகலாதன், தான் வணங்கும் விஷ்ணு தொடர்பாகக் கூறிய கூற்றை மெய்ப்பிக்கவும், திருமால் சிங்கத் தலையும், மனித உடலுடன் நரசிம்மர் வடிவத்தில், தூணைத் தகர்த்துக் கொண்டு அவதாரம் எடுத்து இரணியகசிபை வீழ்த்த வேண்டிய சூழ்நிலை உண்டானது.
# நரசிம்ம ஜெயந்தி

## நரசிம்ம ஜெயந்தி விழா நாள்

வடவர்களின் வைசாக மாதத்தின் வளர்பிறை, 14ஆம் நாளான்று (ஏப்ரல்-மே) இரணியகசிபை வீழ்த்தி, பூலகில் தருமத்தையும், தனது பக்தன் பிரகலாதனையும் காத்தருள நரசிம்மர் அவதரித்தாக இந்துக்கள், குறிப்பாக வைணவர்கள் கருதுகின்றனர். இந்துக்கள் நரசிம்ம ஜெயந்தி அன்று ஒரு நாள் விரதம் மேற்கொண்டு, நரசிம்மர் எழுந்தருளியுள்ள பெருமாள் கோயில்களுக்குச் சென்று சிறப்பு வழிபாடுகள் செய்கின்றனர்.
# கோவர்சின் அறிகுறி

**கோவர்சின் அடையாளம்** (*Gowers' sign*) என்பது ஒரு மருத்துவ அறிகுறியாகும். இது கால்களில் உள்ள சார்பு தசையின் பலவீனத்தை குறிக்கிறது. இடுப்பு மற்றும் தொடையின் தசை வலிமையினை பயன்படுத்தி குந்துகை நிலையில் இருந்து தங்கள் உடலை சற்றே தூக்கி நடக்க தங்கள் கைகளை தரையில் ஊன்றி அழுத்தம் கொடுக்கின்றனர்.  
இது வில்லியம் ரிச்சர்டு கோவர்ஸ் என்பரால் கண்டுபிடிக்கப்பட்டதால் அவர் பெயராலே கோவர்ஸ் அறிகுறி என்று அழைக்கப்படுகிறது.
# கோவர்சின் அறிகுறி

## அமைப்புகள்

கோவர்ஸ் அறிகுறியானது டக்கென்னி (அ) டக்னே பாரம்பரிய தசை இழப்பு நோயில் மிகுந்து காணப்படுகிறது. இது மையக்கரு தசை வலுவிழப்பு (*centronuclear myopathy*), தசைமுறுக்க வலுவிழப்பு (*myotonic dystrophy*) போன்றவற்றிலும் தசை தொடர்புடைய மற்ற நிலைகளிலும் கோவர்ஸ் அறிகுறி வெளிப்படுகிறது.
# கோவர்சின் அறிகுறி

## மேலும் பார்க்க

- முதுகெலும்பு தசைநார்
# விக்கிப்பீடியா:WikiProject Medicine/Translation task force/RTT/Simple Birth control

**கருத்தடை** என்றும் அறியப்படும் **பிறப்புக் கட்டுப்பாடு** மற்றும் **கருத்தரிப்புத் திறன் கட்டுப்பாடு**, கர்ப்பத்தைத் தடுப்பதற்கான வழிமுறைகள் அல்லது சாதனங்கள் ஆகும். திட்டமிடுதல், கிடைக்கப் பெறுதல் மற்றும் பிறப்புக் கட்டுப்பாடு, குடும்பக் கட்டுப்பாடு என்று அழைக்கப்படுகிறது. பண்டைக் காலங்களில் இருந்து, பிறப்புக் கட்டுப்பாட்டு வழிமுறைகள் பயன்படுத்தப்பட்டு வருகின்றன, ஆனால் பலனளிப்புத்திறன் கொண்ட மற்றும் பாதுகாப்பான வழிமுறைகள் 20-ஆம் நூற்றாண்டில் மட்டுமே கிடைக்கத் தொடங்கின. நீதிப்படி, மதரீதியாக அல்லது அரசியல்ரீதியாகப் பிறப்புக் கட்டுப்பாடு விரும்பத்தகாதது என்று சில கலாச்சாரங்கள் கருதுவதால் அவை அதற்கான அணுகலை வரம்புக்குட்பட்டதாக்குகின்றன அல்லது அதைரியப்படுத்துகின்றன. ஆணுக்கான அல்லது பெண்ணுக்கான கருத்தடை உறைகளின் பயன்பாடு போன்ற பாதுகாப்பான பாலுறவு பாலுறவு மூலமாகப் பரவும் தொற்றுகளைத் தடுப்பதற்கும் உதவும். அவசரக் காலப் பிறப்புக் கட்டுப்பாடு பாதுகாக்கப்படாத பாலுறவுக்குப் பிந்தைய சில நாட்களில் கர்ப்பத்தைத் தடுக்கலாம். , பாலுறவு கொள்ளாமல் இருப்பதை, சிலர் பிறப்புக் கட்டுப்பாடாகக் கருதுகின்றனர், ஆனால் பாலுறவை விலக்குவது மட்டுமே அடங்கிய பாலியல் கல்வி என்பது, அது பிறப்புக் கட்டுப்பாட்டுக் கல்வி இல்லாமல் வழங்கப்படும்போது, இணக்கத்தன்மை-இல்லாமை காரணமாக பதின்வயது கர்ப்பங்களை அதிகரிக்கலாம்.  
, பதின்வயதினரும், கர்ப்பங்களும் மோசமான இறுதிவிளைவுகளுக்கான அதிகமான அபாயத்தைக் கொண்டிருப்பார்கள். அனைத்தும் உள்ளடங்கியப் பாலியல் கல்வி மற்றும் பிறப்புக் கட்டுப்பாட்டுக்கான அணுகல் இந்த வயதுப் பிரிவிலான விரும்பத்தகாத கர்ப்பங்களின் விகிதத்தைக் குறைக்கிறது. இளம் வயது நபர்களால்  
உள்ள சுமார் 222 மில்லியன் பெண்கள் ஒரு நவீனப் பிறப்புக் கட்டுப்பாட்டு வழிமுறையைப் பயன்படுத்துவதில்லை. வளரும் நாடுகளில் பிறப்புக் கட்டுப்பாட்டின் பயன்பாடு கர்ப்பமாக இருக்கிற பெண்கள் கர்ப்பமாக இருக்கும் காலத்தில் அல்லது அதை ஒட்டி மரணம்| அடைகிற எண்ணிக்கையை 40% அளவுக்குக் குறைத்துள்ளது (சுமார் 270,000 மரணங்கள் 2008 -இல் தடுக்கப்பட்டுள்ளன), மேலும் பிறப்புக் கட்டுப்பாட்டுக்கான முழுத் தேவையும் பூர்த்திசெய்யப்பட்டிருந்தால், அது 70% அளவுக்குத் தடுத்திருக்கக்கூடும். கர்ப்பங்களுக்கு இடையிலான காலத்தின் நீளத்தை அதிகரிப்பதன் மூலமாகப் பிறப்புக் கட்டுப்பாடு வயதுவந்த பெண்களின் பிரசவ இறுதிவிளைவுகளையும், அவர்களின் குழந்தைகள் நீடித்து வாழ்வதையும் மேம்படுத்தக்கூடும். சார்ந்திருக்கும் குழந்தைகள் குறைவான எண்ணிக்கையில் இருப்பது, பணியாற்றுவோர் பிரிவில் மேலும் அதிக எண்ணிக்கையில் பெண்கள் பங்கேற்பது மற்றும் கிடைப்பதற்கரிய மூலவளங்களைக் குறைவாகப் பயன்படுத்துவது ஆகியவற்றின் காரணமாகப் பிறப்புக் கட்டுப்பாடு பொருளாதார வளர்ச்சியை அதிகரிக்கும்.
# விக்கிப்பீடியா:WikiProject Medicine/Translation task force/RTT/Simple pregnancy

**சினைக்காலம்** அல்லது **கருசுமத்தல் காலம்** என்றும் அறியப்படும் **கர்ப்பமானது** ஒரு பெண்ணுக்கு உள்ளே ஒன்று அல்லது அதற்கு மேற்பட்ட சந்ததிகள் உருவாகும் காலம் ஆகும். ஒரு அல்லது பன்மடங்குக் கர்ப்பம் என்பது இரட்டைக் குழந்தைகளைப் போல ஒன்று அல்லது அதற்கு மேற்பட்ட சந்ததிகளைக் கொண்டதாகும். பாலுறவுச் செயல்பாட்டின் மூலமாக அல்லது உதவப்பட்ட இனப்பெருக்கத் தொழில்நுட்பவியலின் மூலமாகக் கர்ப்பம் நிகழலாம். அது வழக்கமாகக் கடைசி மாதவிடாய்க் காலத்தில் இருந்து 40 வாரங்களுக்கு (10 நிலவு சார்ந்த மாதங்கள் (LMP)) நீடித்து, குழந்தைப்பிறப்பில் முடியும். கர்ப்பத்துக்கான முன்னதான அறிகுறிகளில் தவறவிடப்பட்ட ஒரு மாதவிடாய், தொடுவலியுடன் கூடிய மார்பகங்கள், , குமட்டல், மற்றும் வாந்தி, பசி மற்றும் அடிக்கடி சிறுநீர் கழித்தல் ஆகியவை அடங்கும். ஒரு கர்ப்பப் பரிசோதனையின் மூலமாகக் கர்ப்பம் உறுதிசெய்யப்படலாம்.  
கர்ப்பம் பொதுவாக மூன்று மாதக்காலங்கள் மூன்றாகப் பிரிக்கப்படுகிறது. முதல் மூன்று மாதக்காலம் வாரம் ஒன்று முதல் பன்னிரண்டு வரை ஆகும், இதில் கருவுறுதல் அடங்கும். கருவுறுதலைத் தொடர்ந்து, சினை முட்டையானது கருமுட்டைக் குழாய் வழியாகக் கீழ்நோக்கிப் பயணம் செய்து கருப்பைக்கு உட்புறத்தில் ஒட்டிக்கொள்ளும், அங்கே அது ஒரு வளர்ந்த சினைக் கரு மற்றும் நஞ்சுக்கொடியை உருவாக்கத் தொடங்கும். இரண்டாவது மூன்று மாதக்காலம் வாரம் 13 முதல் 28 வரை ஆகும். சுமாராக இரண்டாவது மூன்று மாதக்காலத்தின் நடுவில் வளர்ந்த சினைக் கருவின் அசைவை உணர முடியலாம். 28 வாரங்களில் 90% -க்கு அதிகமான கொண்ட குழந்தைகளால், உயர் தர மருவத்துவப் பராமரிப்பு அளிக்கப்பட்டால், கருப்பைக்கு வெளியே நீடித்து வாழமுடியும். மூன்றாவது மூன்று மாதக்காலம் 29 வாரங்கள் முதல் 40 வாரங்கள் வரை ஆகும். கர்ப்பம் தொடர்பான சிக்கல்களில், பிறவற்றில், , கர்ப்பம் தொடர்பான உயர் இரத்த அழுத்தம், கருசுமத்தல் காலத்தில் நீரிழிவு நோய், இரும்புச் சத்துக்குறைவு இரத்தச் சோகை மற்றும் , தீவிரமான குமட்டல் மற்றும் வாந்தி ஆகியவை அடங்கலாம். அடுத்தடுத்த கர்ப்பக் காலம் 37 வாரங்கள் முதல் 41 வாரங்கள் வரை ஆகும், இதில் முன்னதான காலம் 39 மற்றும் 40 வாரங்களாகவும், முழுமையான காலம் 37 மற்றும் 38 வாரங்களாகவும், தாமதமான காலம் 41 வாரங்களாகவும் இருக்கும். 41 வாரங்களுக்குப் பிறகு அது பிந்தையக் காலம் என்று அறியப்படுகிறது. 37 வாரங்களுக்கு முன்பு பிறக்கும் குழந்தைகள் குறைந்தகாலப் பிறப்பு ஆகும், மூளை மற்றும் தசைப் பாதிப்பு போன்ற உடல்நலப் பிரச்சனைகளுக்கான அதிகமான அபாயம் அந்தக் குழந்தைகளுக்கு இருக்கும்.  
சுமார் 213 மில்லியன் கர்ப்பங்கள் 2012 -இல் நிகழ்ந்தன, இவற்றில் 190 மில்லியன் வளரும் உலக நாடுகளிலும், 23 மில்லியன் முன்னேறிய உலக நாடுகளிலும் இருந்தன. 15 மற்றும் 44 வயதுகளுக்கு இடையிலான 1,000 பெண்களில் இது சுமார் 133 கர்ப்பங்கள் ஆகும். அடையாளம் காணப்பட்ட கர்ப்பங்களில் சுமார் 10% முதல் 15% கருச்சிதைவில் முடிந்தன. உலகம் முழுவதும் கர்ப்பங்களில் 40% திட்டமிடப்படாத கர்ப்பம் ஆகும். திட்டமிடப்படாத கர்ப்பங்களில் பாதி கருக்கலைப்பு செய்யப்படுவது ஆகும்.
# கணக் குறியீடு

கணங்கள், கணிதத்தின் அடிப்படை பொருட்களாகும். உள்ளுணர்வின்படி கணங்கள், குறிப்பிட்ட சில உறுப்புகளின் தொகுப்பாகும். இக்கணங்கள் பல்வேறான **கணக் குறியீடு**களால் (*Set notation*) குறிக்கப்படுகின்றன. ஒரு கணத்தின் பண்புகளைப் பொறுத்து அக்கணத்தைக் குறிப்பதற்கான பொருத்தமான குறியீடு தேர்ந்தெடுக்கப்படுகிறது.
# கணக் குறியீடு

## கணத்தை ஒரு பொருளாகக் குறித்தல்

ஒரு கணத்தைப் பகுக்கவியலா உருப்படியாகக் கருதவேண்டிய சூழ்நிலையில், அக்கணமானது ஒரேயொரு பெரிய ஆங்கில எழுத்தால் குறிக்கப்படும். குறிப்பிலா, பொதுவான கணத்திற்கான குறியீடாக பயன்படுத்தப்படுகிறது. ஒரே சமயத்தில் பல கணங்களைக் கையாளும்போது அவை சில முதலாவதாக வரும் ஆங்கில எழுத்துக்களால் குறிப்பிடப்படுகின்றன: , , , ... .  
சில குறிப்பிட்ட எண் கணங்களுக்குத் தனிப்பட்ட குறியீடுகள் பயன்படுத்தப்படுகின்றன:  
: – வெற்றுக் கணம் (<math>\emptyset</math>, <math>\varnothing</math>, எனவும் குறிக்கப்படும்)
: – முழு எண்கள் (*எண்* என்ற பொருள்தரும் செர்மானியச் சொல் *Zahl* இன் முதலெழுத்து).
: – இயல் எண்கள்
: – விகிதமுறு எண்கள் (*ஈவு* என்ற பொருள்படும் ஆங்கில வார்த்தை "Quotient" இன் முதலெழுத்து)
: – மெய்யெண்கள் (மெய்யெண்கள் என்பதற்கான ஆங்கிலச் சொல் "Real numbers" என்பதன் முதலெழுத்து)
: – சிக்கலெண்கள் (சிக்கலெண்கள் என்பதற்கான ஆங்கிலச் சொல் "Complex numbers" என்பதன் முதலெழுத்து)  
இக்குறிப்பிட்ட எண்களின் கணங்களைக் குறிப்பதற்கு சில நூலாசிரியர்கள் <math>\mathbb{C}</math>, <math>\mathbb{N}</math> போன்ற தடித்த எழுத்துருக்களைப் பயன்படுத்துகின்றனர். இம்முறையானது கையெழுத்துப் பிரதிகளுக்குப் பரவலாக ஏற்றுக்கொள்ளப்படுகிறது. எனினும் டொனால்ட் குனுத் போன்ற கணித அச்சுக்கலை வல்லுநர்கள் இம்முறையை அச்சுப்பிரதிகளுக்கு ஏற்கவில்லை.
# கணக் குறியீடு

## உறுப்புகளை முன்னிலைப்படுத்தும் குறியீடுகள்

கணங்களை ஒரே உருப்படியாகக் கொள்வைதைக் காட்டிலும் அவற்றின் உறுப்புகளுக்கு முக்கியத்துவம் அளிக்கப்படும் நிலைகளும் உண்டு.
# கணக் குறியீடு

## உறுப்புகளை முன்னிலைப்படுத்தும் குறியீடுகள்

### விவரித்தல் அல்லது வருணனை முறை

கணங்களை அவற்றின் உறுப்புகளின் பண்பினை விளக்கும் சொற்களைக் கொண்டு குறிக்கும் முறை விவரித்தல் முறை அல்லது வருணனை முறை (Desciption Methed) எனப்படும்.  
:எடுத்துக்காட்டாக:
:*A* = முதல் நான்கு நேர்ம முழு எண்களை உறுப்புகளாகக் கொண்ட கணம்.
:*B* = இந்தியக் கொடியில் உள்ள நிறங்களை உறுப்புகளின் கணம்
# கணக் குறியீடு

## உறுப்புகளை முன்னிலைப்படுத்தும் குறியீடுகள்

### பட்டியல் முறை

இம்முறையில் ஒரு கணத்தின் உறுப்புகள் இரட்டை அடைப்புக்குறிக்குள் பட்டியலிடப்படுகின்றன.  
முடிவுறு கணங்களை இம்முறைப்படி குறித்தல்:  
எடுத்துக்காட்டுகள்:
- இரட்டைப் பகா எண்களின் கணம் = {2}
- இந்திய தேசியக் கொடியின் நிறங்களின் கணம் = {சிவப்பு, வெள்ளை, பச்சை}
- முதல் பத்து வர்க்க எண்களின் கணம் = {1, 4, 9}  
கணங்களின் வரையறையின்படி ஒரு குறிப்பிட்ட பொருளானது ஒரு கணத்தின் உறுப்பாக இருக்குமா இல்லையா என்பதுதான் முக்கியமானதே தவிர, அவை அக்கணத்தில் எத்தனையாவது உறுப்பாக உள்ளது என்பது அவசியமில்லை.  
மேலுள்ள எடுத்துக்காட்டுகளில் உறுப்புகளின் வரிசை மாறுவதால் அந்த கணங்களில் மாற்றமில்லாததைக் காணலாம்:
- இந்திய தேசியக் கொடியின் நிறங்களின் கணம் = {சிவப்பு, வெள்ளை, பச்சை} = {வெள்ளை, பச்சை, சிவப்பு}
- முதல் பத்து வர்க்க எண்களின் கணம் = {1, 4, 9} = {1, 9, 4}  
இம்முறையில் வெற்றுக் கணமானது { } எனக் குறிக்கப்படுகிறது.  
ஏராளமான உறுப்புகளைக் கொண்ட பெரிய கணங்களைப் பொறுத்தவரை, அத்தனை உறுப்புகளையும் ஒவ்வொன்றாக எழுதிப் பட்டியலிடுதல் செயல்முறையில் மிகவும் கடினமானது. எடுத்துக்காட்டாக, *E* = {முதல் ஆயிரம் நேர்ம முழு எண்கள்} என்பதைப் பட்டியல் இடுவதென்பது எழுதுபவருக்கும், அதனை வாசிப்பவருக்கும்கூட மனச்சோர்வூட்டுகின்ற வேலையாகும். எனினும் ஒரு கணிதவியலாளர் இவ்வாறு பட்டியலிடுவதில்லை என்பதுடன், சொற்களாலும் விரித்துரைப்பதில்லை. மாற்றாகச் சுருக்கமான குறியீட்டு முறையில் பின்வருமாறு எழுதுவர்:
:*E* = {1, 2, 3, ..., 1000}  
வாசிப்பவருக்குப் புரியக்கூடிய வகையில் ஒழுங்குமுறையில் அமைந்த உறுப்புக்களைக் கொண்ட *E* போன்ற கணமொன்றைப் பொறுத்தவரை, பட்டியலைச் சுருக்கக் குறியீடாக எழுதி விளக்க முடியும். முழுப் பட்டியலும் எச்சப்புள்ளி (**...**) குறியீட்டைப் பயன்படுத்திச் சுருக்கப்பட்டுள்ளது.  
முடிவுறாக் கணங்களையும் முப்புள்ளியைப் பயன்படுத்தி விளக்கலாம்.
:எடுத்துக்காட்டாக:
அனைத்து இரட்டை முழுவெண்களின் கணம்:
:  
இக் குறியீட்டைப் பயன்படுத்தும்போது, ஒழுங்குமுறை தெளிவாகப் புரியும் வகையில் போதிய அளவு உறுப்புகள் காட்டப்பட வேண்டும். எடுத்துக்காட்டாக, கீழேயுள்ள கணம் முதல் பதினாறு முழு எண்களையோ அல்லது இரண்டின் முதல் ஐந்து அடுக்குகளையோ குறிக்கக் கூடும்:
:*X* = {1, 2, ..., 16}  
அமைந்திருக்கும் ஒழுங்குமுறை இலகுவில் புரிந்துகொள்ள முடியாதபடி அமையுமாயின், மேற்காட்டிய சுருக்கிய பட்டியலின் பயன்பாட்டைத் தவிர்ப்பது நல்லது. எடுத்துக்காட்டாக,
:*F* = {–4, –3, 0, ..., 357}
என்பதை வாசிக்கும்போது இக்கணமானது,
:*F* = {வர்க்க எண்ணிலும் நான்கு குறைவான முதல் 20 எண்கள்}.
என்பது வெளிப்படையாகவோ தெளிவாகவோ தெரியவில்லை. இக்குறைபாட்டைக் கணக்கட்டமைப்பு முறை நிவர்த்தி செய்கிறது.
# கணக் குறியீடு

## உறுப்புகளை முன்னிலைப்படுத்தும் குறியீடுகள்

### கணிதக்கட்டமைப்பு முறை

ஒரு கணத்திலுள்ள அனைத்து உறுப்புகளின் பண்புகளை நிறைவு செய்யும் வகையில் அமைவது கணிதக்கட்டமைப்பு முறையாகும் (Set Builder Notation).
கணிதக்கட்டமைப்பு முறையில் கணத்தை விளக்குவதற்கு கணிதக் குறியீடுகளும் சில மரபான குறிப்பு மொழிகளும் பயன்படுத்தப்படுகிறது.  
:எடுத்துக்காட்டாக:
:*F* = {வர்க்க எண்ணிலும் நான்கு குறைவான முதல் 20 எண்கள்} - வருணனை முறை
::*F* = {–4, –3, 0, ..., 357} - பட்டியல் முறை
:*F* = {<math>n^2</math> – 4 **:** *n* ஒரு முழு எண், மற்றும் 0 ≤ *n* ≤ 19} -கணக்கட்டமைப்பு முறை  
கணக்கட்டமைப்பு முறையில் பயன்படுத்தப்படும் முக்கால் புள்ளி அல்லது விளக்கக்குறி (**:**) என்பதனை "எப்படி எனில்" அல்லது ஆங்கிலத்தில் **such that** என்று படிக்க வேண்டும்.
:கணக்கட்டமைப்பு முறையை வாசிக்க வேண்டிய விதம்:
“மேற்கண்ட F என்னும் கணத்தின் உறுப்புகளாவன <math>n^2</math> – 4 என்னும் வகையான எண்களாகும் - எப்படி எனில் n என்னும் முழு எண்ணானது 0 முதல் 19 வரை, இவ்விரு எண்களும் உட்பட, உள்ள எண்களாகும்”.  
:முக்கால் புள்ளி (:)என்னும் விளக்கக் குறிக்குப் பதிலாக சில நேரங்களில் பைப் (pipe) என்னும் நெடுங்கோடும் **|** குறியாகப் பயன்படுத்தப்படும்.
# கணக் குறியீடு

## பிற குறியீடுகள்

கணத்தின் மீது வரையறுக்கப்பட்ட உறவு *R* எனில், இன் உறுப்புகளோடு உறவு *R* ஆல் இணைக்கப்படும் பொருட்களின் கணமானது எனக் குறிக்கப்படுகிறது.  
எடுத்துக்காட்டுகள்:
எண்கோட்பாட்டில், *வகுக்கும்* (குறியீடு: |) என்ற உறவிற்கு, என்ற முழு எண்ணின் காரணிகளின் (வகுஎண்கள்) கணமானது எனக் குறிக்கப்படுகிறது.
# கூகுள் புகைப்படங்கள்

**கூகுள் ஒளிப்படங்கள்** (Google Photos) என்பது ஒளிப்படங்களைப் பகிர்வதற்கும் மேக சேமிப்பகமாகச் செயல்படுவதற்கும் கூகுள் உருவாக்கிய தளமாகும். இது மே 2015இல் அறிவிக்கப்பட்டது. மேனாள் சமூக வலைப்பின்னலான கூகிள் பிளசிலிருந்து பிரிக்கப்பட்டது.  
இது, 15 ஜிகாபைட் இலவச சேமிப்பகத்தை கூகுள் டிரைவ் மற்றும் ஜிமெயில் போன்ற பிற கூகுள் சேவைகளுடன் பகிர்ந்து கொள்கிறது. பயனர்கள் தரமான அமைப்பில், அசல் அல்லது சுருக்கப்பட்ட (புகைப்படங்கள் மற்றும் காணொளிகள் முறையே 16 மெகா<nowiki/>பிக்சல் மற்றும் 1080p தீர்மானம் வரை) தங்கள் ஒளிப்படங்களையும் நிகழ்படங்களையும் பதிவேற்றலாம். சூன் 1,2021 க்கு முன் பிக்சல் திறன் பேசிகளின் மூலமாகப் பதிவேற்றப்பட்டவைகள் வரம்பற்றவைகளாகக் கணக்கில்கொள்ளப்ப்படுகிறது. கூகுள் ஒன் சந்தாக்கள் மூலம் பயனர்கள் தங்கள் சேமிப்பிடத்தை விரிவாக்க முடியும்.
# கூகுள் புகைப்படங்கள்

## வரலாறு

கூகுள் நிறுவனத்தின் கூகுள் பிளசின் உட்பொதிக்கப்பட்ட புகைப்பட அம்சங்களின் வரவேற்பினைத் தொடர்ந்து கூகுள் ஒளிப்படங்கள் என்பதனை தனிப் பதிப்பாக அந்நிறுவனம் வெளியிட்டது. முகநூலுக்குப் போட்டியாக இதனை வெளியிட்டது. ஆனால் முகநூல் அளவிற்குப் பரவலாக அறியபப்டவில்லை. முகநூலினை விட அதிக சேமிப்பகம், வசதிகளைக் கொடுத்த போதிலும் பயனர்களின் எண்ணிக்கை குறைவாகவே இருந்தது.  
திசம்பர் 2015 இல், கூகுள் புகைப்படங்களில் பகிரப்பட்ட ஒளிப்படங்களைத் தொகுதியாகச் சேர்க்கவும், அந்தத் தொகுதிகளை மற்ற பயனர்களுடன் பகிர்ந்து கொள்ளும் வசதியினை ஏற்படுத்தியது. மற்ற பயனர்களும் தாங்கள் பெற்ற ஒளிப்படத் தொகுதிகளுடன் தங்களது ஒளிப்படங்களையும் சேர்க்கலாம். புதியதாக ஏதேனும் ஓர் ஒளிப்படங்கள் சேர்க்கப்பட்டால் அது தொடர்பான அறிவிப்புகளையும் அந்தப் பயனர்கள் பெறுவர். பகிரப்பட்ட ஒளிப்படங்களையும், நிகழ்படங்களையும் பயனர்கள் சேமிக்கலாம். iOS இன் உள்ளக ஒளிப்படச் சேவையைப் போலல்லாமல், கூகுள் ஒளிப்படங்கள் ஆண்ட்ராய்டு மற்றும் iOS தளங்களில் மற்றும் இரண்டிற்கும் இடையில் முழு தெளிவுத்திறன் பகிர்வை அனுமதிக்கிறது.
# கூகுள் புகைப்படங்கள்

## அம்சங்கள்

ஆண்ட்ராய்டு மற்றும் iOS இயக்க முறைமைகளில் இதனைப் பயன்படுத்தும் வகையிலான செயலியும் வலைத்தளமும் உள்ளது.  
பயனர்கள் எடுக்கும் ஒளிப்படங்களை குழுக்களாக பகுப்பாய்வு செய்து ஒழுங்கமைக்கிறது. கடற்கரைகள், அடிவானம் அல்லது "டொராண்டோவில் பனிப்புயல்" போன்ற அம்சங்களை அடையாளம் காணலாம். செயலியில் உள்ள தேடுதல் அம்சத்தினைப் பயன்படுத்தி, மக்கள், இடங்கள்,பொருட்கள் ஆகிய மூன்று வழிகளில் ஒளிப்படங்களைத் தேட இயலும்.
# கூகுள் புகைப்படங்கள்

## சிக்கல்கள்

தரவுப் பகிர்வு மற்றும் ஏற்றுமதி குறித்து சிக்கல்கள் உள்ளன, அதாவது ஒளிப்படங்கள் மற்றும் நிகழ்படங்களை அவற்றின் அசல் தரத்தில் அல்லது அனைத்து அசல் தரவுகளுடனும் பதிவிறக்க முடியவில்லை, குறிப்பாக ஜி. பி. எஸ் இருப்பிட தகவல்களை. கூகுள் டேக்அவுட் அம்சம் வழியாகப் பதிவிறக்கம் செய்தாலும் கூட சில அசல் தகவல்கள் கிடைக்காது போகின்றன.
# கூகுள் புகைப்படங்கள்

## வளர்ச்சி

அக்டோபர் 2015,இந்த வசதி அறிமுகம் செய்யப்பட்ட ஐந்து மாதத்திற்கு பின் 100 மில்லியன் பயனர்கள் புகைப்படங்கள் மற்றும் வீடியோக்களை 3.72 டெராபைட்டுகள் பதிவேற்றினர்.  
இந்த எண்ணிக்கையானது மே 2017-ல் ஐநூறு மில்லியன் பயனர்கள் 1.2 பில்லியன் உகைப்படங்ள் பதிவேற்றம் செய்துள்ளனர்.
# கூகுள் புகைப்படங்கள்

## இவற்றையும் காண்க

பிகாசா
# சியைசெல் சோதனை

**சியைசெல் அறுதியிடல் அல்லது சியைசெல் சோதனை** *(Zeisel determination or Zeisel test)* என்பது ஒரு வேதிப்பொருளில் எசுத்தர்கள் அல்லது ஈதர்கள் இருப்பதைக் கண்டறியும் சோதனையாகும். செக் நாட்டு வேதியியலர் சைமன் சியைசெல் (1854–1933). கண்டறிந்த காரணத்தால் இவ்வினை சியைசெல் சோதனை என்ற பெயரால் அழைக்கப்படுகிறது.  
இப்பண்பறி பகுப்பாய்வு சோதனையில், சோதனைக்குழாயில் எடுத்துக் கொள்ளப்பட்ட மாதிரி உப்பானது முதலில் அசிட்டிக் அமிலம், ஐதரசன் அயோடைடு கலவையுடன் சேர்த்து வினைப்படுத்தப்படுகிறது. இதனால் ஈதர் அல்லது எசுத்தர் மூலக்கூறு பிளவடைந்து ஆல்க்கைல் ஆலைடு ஆகவும் முறையே ஆல்ககால் அல்லது ஒரு கார்பாக்சிலிக் அமிலமாகவும் மாறுகிறது.  
கலவையை சூடுபடுத்துவதால், சோதனைக்குழாயின் மேற்புறத்திலுள்ள தெவிட்டிய பாதரச(II) அயோடைடு காகிதத்துடன் உருவாகும் வாயுக்கள் வினைபுரியும் வாய்ப்பு ஏற்பட்டு சிவப்பு அல்லது மஞ்சள் நிறம் உருவாகிறது.  
ஒரு பொருளிலுள்ள மெத்தாக்சி குழுக்களின் (-OCH3) எண்ணிக்கையை உறுதி செய்யவும் இவ்வினை பயன்படுத்தப்படுகிறது. இவ்வினையில் அயோடோமெத்தேனுடன் வெள்ளி நைட்ரேட்டு கரைலைச் சேர்த்து காய்ச்சி வடித்தல் செய்யும்போது வெள்ளி அயோடைடு உருவாகிறது. வீழ்படிவை வடிகட்டி நிறையறிதல் மூலம் அயோடின் அணுக்களின் எண்ணிக்கையையும் மெத்தாக்சி குழுக்களின் எண்ணிக்கையையும் உறுதிசெய்ய முடியும்.
# மரம் (சீன மெய்யியல்)

சீன மெய்யியலில், **மரக்கட்டை** (*wood*, , சில சமயங்களில் **மரம்** என மொழிபெயர்க்கப்படுகிறது) அல்லது **ஆகாயம்**, வளரும் தன்மையையும், வளர்ந்து வரும் நிலையையும் உணர்த்துகிறது. வூ ஜிங் என்பதன் முதல் நிலையாக மரக்கட்டை உள்ளது. மரக்கட்டை என்பது பஞ்சபூதத்தில் யாங் என்பதில் முதல் நிலையாக இருக்கின்றது. இது வசந்த காலத்தையும் கிழக்கு திசையையும், வியாழன் கோளையும் வண்ணங்களில் பச்சையையும், வானிலையில் மேகமூட்டமான நிலையையும் மற்றும் நான்கு சின்னங்களில் நீல நிற டிராகனையும் (குயிங் லாங்) குறிக்கிறது.
# மரம் (சீன மெய்யியல்)

## கற்பிதங்கள்

சீன தாவோயிச சிந்தனையில், மூங்கில் போலவே ஆகாயத்தின் பண்புகளை வலிமை மற்றும் நெகிழ்வுத்தன்மையாக கருதப்படுகிறது. இது கதகதப்பான வெப்பம், பெருந்தன்மை, ஒத்துழைப்பு மற்றும் கருத்தியல் ஆகியவற்றின் பண்புகளுடன் தொடர்புடையது. ஆகாயத்தின் ஆளுகைக்குட்பட்ட நபர்கள் விரிவான, வெளிப்படையான மற்றும் சமூக உணர்வுடன் இருப்பார்கள்.ஆகாயம் என்பது வளர்ச்சியடைதலையும்,விரிவடைதலையும் குறிக்கின்றது. மரத்தின் ஆரம்பம், வசந்தகால மற்றும் மொட்டுகள், உணர்ச்சி பெருக்கம் மற்றும் பிற்போக்குத்தனம் ஆகும். மரம் வளர ஈரப்பதம் தேவை.  
சீன மருத்துவத்தில், மரம் என்பது கோபம் மற்றும் எதிர்மறையான உணர்வுகளுடன் தொடர்புடையது, பொறுமையுடன் கூடிய நேர்மறையான உணர்வுகள், மற்றும் குருட்டுத்தன்மை இவற்றுடனும் தொடர்புடையதாக இருக்கின்றது.  
இந்த பஞ்ச பூதத்துடன் கல்லீரல் (யின்), பித்தப்பை (யாங்), கண்கள் மற்றும் தசைநார்கள் ஆகிய உறுப்புகள் தொடர்புடையதாக இருக்கின்றது.
# மரம் (சீன மெய்யியல்)

## சோதிடம்

சீனாவின் சோதிட கலையில் மரமானது 10 திசையன் சுழற்சியை உருவாக்குவதற்காக 12 புவியீர்ப்பு கிளைகள் (அல்லது இராசயனத்தின் சீன அறிகுறிகள்) இணைந்த 10 பரலோக தண்டுகளில் (அவற்றின் யின் மற்றும் யாங் வடிவங்களில் உள்ள ஐந்து உறுப்புகள்) சேர்க்கப்பட்டுள்ளது.  
யாங் மரமானது 4 என முடியும் ஆண்டுகளை குறிக்கிறது (எ.கா. 1974).  
5 என முடியும் ஆண்டுகளை (எ.கா. 1975) யின் மரம் குறிக்கின்றது  
மரம் என்பது சீன இராசி அறிகுறிகள் புலி, முயல் மற்றும் டிராகன் ஆகியவற்றை நிர்வகிக்கிறது.  
சில மேற்கு ஜோதிடர்கள் மரம் மற்றும் ஆகாயத்திற்கும் இடையிலான தொடர்பை வாதிட்டனர், இந்த ஆகாயமானது வேத கணிதத்தில் வியாழனுடன் தொடர்புடையது என்பதால் விவாதம் செய்தனர்.
# மரம் (சீன மெய்யியல்)

## வூ ஜிங் சுழற்சி

வூ ஜிங் என்ற மறுசீரமைப்பு சுழற்சியில், நீரானது "மழை அல்லது பனி மூலம் மரத்தை பூத்துக்குலுங்கி வளரச்செய்கிறது".இரண்டு மரத்துண்டுகள் உரசி தீயை வரவழைக்கின்றது.இந்த தீயிலேயே அந்த மரத்துண்டுகள் எரிக்கப்படுகின்றன.  
வெற்றி சுழற்சியில்:  
மரமானது பூமிக்கடியில் வளரும் வேர்களாலும்,பூமியின் வாழ்வாதாரத்தாலும் வளர்ச்சி அடைகின்றது.  
காற்றானது தனது பலமான காற்றுச்சக்தியின் மூலம் பலமிக்க பெரிய மரத்தை கூட வேரோடு சாய்த்து விடுகிறது.
# பிமல் ஜலான்

**பிமல் ஜலான்** (பிறப்பு: 17 ஆகத்து, 1941) என்பவர் பொருளியல் துறை அறிஞர் மற்றும் வங்கியாளர் ஆவார். இந்திய ரிசர்வ் வங்கியின் மேனாள் தலைவராக இரண்டு முறை பதவி வகித்தவர். இந்திய மாநிலங்கள் அவையின் உறுப்பினராகவும் இருந்தவர்.
# பிமல் ஜலான்

## வகித்த பதவிகள்

கொல்கத்தா பிரசிடென்சிக் கல்லூரியிலும், பின்னர் கேம்பிரிச்சுப் பல்கலைக் கழகங்களிலும் மற்றும் ஆக்சுபோர்டு பல்கலைக் கழகங்களிலும் கல்வி பயின்ற பிமல் ஜலான்
1980 களில் இந்திய அரசின் முதன்மைப் பொருளியல் ஆலோசகராகவும், 1985- 89 களில் வங்கிச்செயலாளராகவும், 1991-92 இல் நிதி அமைச்சகத்தின் நிதிதுறைச் செயலாளராகவும் இருந்தார். 1992 -1993 லும் 1998-2008லும் சார்பு பொருளியல் ஆராய்ச்சி தேசியக் குழுவின் தலைவராக இருந்தார். 1997 முதல் 2003 வரை இந்திய ரிசர்வ் வங்கியின் ஆளுநராக இருந்தார்.  
ஐஎம்எப் மற்றும் உலக வங்கி ஆகிய பன்னாட்டு நிதி நிறுவனங்களில் இந்தியா சார்பாக உறுப்பினர் மற்றும் செயலர் பதவிகளில் இருந்தார்.
# பிமல் ஜலான்

## எழுதிய நூல்கள்

பொருளியல், வங்கியியல் தொடர்பான நூல்களை எழுதியுள்ளார். இந்தியப் பொருளியல் சிக்கல்கள், 21 ஆம் நூற்றாண்டு ஆயத்த இந்தியப் பொருளியல் கொள்கை போன்ற நூல்களை எழுதியுள்ளார்.